Практыкаванне 15

**Н н**

|  |
| --- |
| Намалюйце сямейны партрэт (можна ў выглядзе бяскрыўдных шаржаў) |

Хатняе заданне 15

|  |  |
| --- | --- |
| *Адшукай у вершы і выкрэслі ўсе літары М. Колькі іх?*  *У мурашніку ўсё чотка арганізавана: кожны мураш ад нараджэння мае сваю спецыяльнасць.*  *Як ты думаеш, якія “прафесіі” існуюць у мурашніку?* | **МОКРЫ МАТЫЛЬ**  **Пад дажджом матыль замок,**  **Сумна пад лістом замоўк.**  **Мурашы дапамаглі:**  **Матылю ручнік далі.**  **Мыцца матылю не трэба:**  **Мокрым не ўзляціш у неба!** |

**Растлумач сэнс гэтых прымавак:**

*Дзіця, не ўпаўшы, не вырасце.*

*Без кораня і палын не расце.*

*Не ўмеў гадаваць, умей выбачаць.*

*Да пяці год пястуй дзіця, як яечка, з сямі - пасі, як авечку - тады выйдзе на чалавечка.*

*Мужык з жонкай сварыцца - у гаршчку трасца вырыцца.*

*З тварам да вянца, з розумам да канца.*

Знайдзі ў словах (у кожным!) лішнюю літару і выкрэслі. што атрымалася?

|  |
| --- |
| Сарбака, укроп, дырот, татак, мартузок, парасонт, зяблык, падрэчкі, скапялюш, вагрона. |

Пачні складаць радавод сваёй сям’і. Падрыхтуйся распавесці пра самую доўгую (альбо самую славутую) галіну свайго роду.

Прыдумай загадкі альбо рэбусы пра сваякоў.

|  |  |
| --- | --- |
| Рыгор Барадулін.  МАЯ СЯМ’Я.  Дзіўная ў мяне сям’я,  У сям’і маёй – сем Я.  Раніцай гукну сваю  Гаманлівую сям’ю:  - Хто са мной гуляе сёння?  -Я! – прачнецца лялька Соня. | -Я! – закрача качар Крак.  -Я! – заскача жабка Квак.  -Я! – забрэша Піф сярдзіта.  -Я! – замяўкае Мікіта.  -Я! – затупае Мішутка.  -Я! – прымчыць авечка Шутка.  Во сям’я: Восем Я.  Восьмае Я – гэта Я. |

Чакаем вас на наступных занятках! Дасылайце на пошту зробленыя заданні, дзяліцеся любымі матэрыяламі з сябрамі, аднакласнікамі, настаўнікамі! Вядзіце свой архіў.

Прыносьце на заняткі новыя ідэі!